._ 292 — 



mestier est de petit chastel, lui sera fait aide d'aucune 

 somme de deniers, pour une foiz, ou en soit fait venir 

 ung souffisant au choix et nomination que dessus. 



Jehan Deblenne, hostelier, est assez compectant per- 

 sonnage et de bon gouvernement, mais au temps de son 

 ellection estoil un povre menuysier et n'est ustancilé ne 

 aménagé, et n'a de quoy faire ses provisions pour tenir 

 hostellerie, et pour celui soit fait aide d'aucune somme 

 de deniers pour une foiz; ou soit fait venir l'un des 

 plus souffisans et riches hostelliers de Tours, au choix 

 et ellection desdictz officiers, maire et eschevins de 

 ladicte ville de Tours. 



Huguet Veillarl, pintier, estoit au temps de son el- 

 lection et est très povre homme et ne se sauroit ici 

 entretenir et n'a pas de quoy il sceut acheter xx livres 

 d'estain, par quoy en a esté renvoie. - 



Pierre Moreau, charpentier, est povre homme et s'en' 

 est aie sans congé, par quoy les officiers du Roy à 

 Tours le firent constituer prisonnier et depuis fut es- 

 largi et s'en est aie, comme l'en dit, à l'artillerie et 

 n'est depuis retourné en ceste ville. 



Guillemin Veau, fourbisseur, n'a jamais esté pré- 

 senté ne receu pour ce que incontinent qu'il fut esleu, 

 il se absenta de la ville de Tours et n'est point venu en 

 ceste ville de Franchise. 



Ou lieu des trois dessus nommez soient faiz venir 

 trois mesnagiers bons et souffisans et de bon mestier, 

 au choix et nominacion desdictz officiers du Roy, maire 

 et eschevins de ladicte ville de Tours. 



Toutes voies pour ce que ladite ville n'a esté fait 

 venir aucun apothicaire, et que la ville et cité de Fran- 



